**Návrh**

**Zmluva o dielo č....../2020**

v zmysle ustanovenia § 536 a násl. č. 513/1991Zb. Obchodný zákonník v znení neskorších

prepisov (ďalej len „Obchodný zákonník“) medzi zmluvnými stranami:

**Zhotoviteľ:**

**(navrhovateľ vyplní údaje v žltom poli)**

sídlo:

IČO:

DIČ:

IČ DPH:

v mene koná

Osoba zodpovedná za plnenie zmluvy: p........, e-mail: ........................, tel. .............................(

bankové spojenie:

IBAN:

Kontaktná emailová adresa a telefónne číslo:

(ďalej len ako „**Zhotoviteľ “**)

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 011 40 Žilina

IČO: 36 007 099

DIČ: 2020447583

IČ DPH: SK2020447583

v mene koná **Ing. Ján Barienčík PhD.,** konateľ

Osoba zodpovedná za plnenie zmluvy: Ing. Ľubomír Fides, e-mail: lubomir.fides@dpmz.sk, MT:0905 511 911, t.č. + 421 41/5660 114

bankové spojenie: Slovenská sporiteľňa, a.s.

IBAN: SK1909000000005035044524

Kontaktná emailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „**Objednávateľ “**)

(Zhotoviteľ a Objednávateľ ďalej ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

1. Táto Zmluva o dielo (ďalej aj ako „zmluva alebo ZoD“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže (OVS) podľa vyššie cit. Obchodného zákonníka, ktorej predmetom bola „ **Oprava strechy na budove údržby A-BUS v Žiline“**
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY**

1. Predmetom tejto zmluvy je záväzok Zhotoviteľa vykonať pre Objednávateľa dielo **„Oprava strechy na budove údržby A-BUS v Žiline“,** ktorého špecifikácia je uvedená v čl. II. tejto zmluvy, v termíne a cene podľa zmluvy a záväzok Objednávateľa vykonané dielo prevziať a zaplatiť cenu diela, a to za podmienok dohodnutých v tejto zmluve.
2. Zhotoviteľ sa zaväzuje vykonať riadne a včas stavebné práce pozostávajúce z komplexnej opravy strechy na budove údržby A-BUS Košická 2, 010 56 Žilina diela, ktoré zahŕňa nasledované stavebné práce, v tom činnosti a úkony:
3. Vyčistenie strechy pred realizáciou o ploche 3 000 m2 , v tom najmä odstránenie nánosov prachu, lístia, machu, nečistôt brániacich aplikácii hydroizolačných pásov,
4. Príprava povrchu strechy a aplikácia hydroizolácie v množstve 3 000 m2, v tom najmä odstránenie pôvodných odvetrávacích komínkov a zvetralých častí pôvodnej krytiny, ktorá by bránila aplikácii hydroizolačných pásov ....................... (názov hydroizolačných pásov doplní navrhovateľ),
5. Aplikácia modifikovaných asfaltových pásov ....................... (názov asfaltových pásov doplní navrhovateľ) v množstve 3 000 m2, v tom spojenie nových hydroizolačných pásov s pôvodnou krytinou s aplikáciou natavenia,
6. Dodanie a osadenie odvetrávacích komínov v množstve 60 ks , v tom najmä inštalácia odvetrávacích komínkov na aplikované nové hydroizolačné pásy,
7. Dodanie a osadenie (inštalácia) odtokových vpustí v mnoštve 24 ks ,
8. Demontáž a montáž jestvujúceho bleskozvodu v objeme 1 sada, v tom najmä odstránenie a po aplikácii hydroizolačných pásov montáž jestvujúceho bleskozvodu,
9. Dodávka montážneho a spotrebného materiálu v objeme 1 sada, v tom najmä horáky, plyny, špachtle, hladítka, metly, upevňovacie lišty, skrutky ....
10. Doprava a presun hmôt v objeme 1 sada, v tom najmä zabezpečenie dopravy materiálu na stavenisko, súvisiaceho so zhotovením diela a presun materiálu v rámci staveniska.
11. Stavebné práce, ktoré sú vymedzené činnostiach a úkonoch v ods. 2 tohto článku, sú špecifikované  v nasledovných dokumentoch:

a) Zadávacie podmienky Objednávateľa podľa súťažných podkladov v rámci procesu verejného obstarávania vo forme Opisu a v zmysle tejto zmluvy (ďalej len „v zmysle zmluvy“),

b) Ponuka zhotoviteľa predložená v súťaži, ako Tabuľka č. 1,

c) Harmonogram realizácie stavby.

4. Záväzkom Zhotoviteľa na základe tejto zmluvy ďalej je:

4.1 Dodávka diela, t.j. všetky práce a materiály, odovzdanie a uvedenie diela do riadnej a trvalej

prevádzky v požadovanom rozsahu a termíne stavby.

4.2 Dodávky takých materiálov, prvkov a častí, ktoré nie sú uvedené v zmysle zmluvy, ale si ich povaha diela a okolnosti stavby diela vyžadujú. Takýmito časťami diela sú najmä, avšak nie výlučne, pomocné konštrukcie a prvky (trvalé alebo dočasné) kotevné prvky, montážny materiál.

4.3. Predkladanie na schválenie zástupcovi Objednávateľa vzoriek stavebných materiálov

a výrobkov pred použitím a zabudovaním do diela. Zástupca Objednávateľa sa k predloženým

vzorkám vyjadrí zápisom v Stavebnom denníku, ktorý má Zhotoviteľ povinnosť viesť počas celej realizácie diela.

4.4. Vyčistenie staveniska, odvoz odpadu a nepoužitého materiálu, vyčistenie plôch a komunikácií,

ktoré boli znečistené v dôsledku prác zhotoviteľa.

5. Zhotoviteľ je povinný zabezpečiť a financovať všetky prípadné subdodávateľské práce Zhotoviteľa a nesie za tieto subdodávateľské práce záruku v plnom rozsahu.

6. Bez písomného súhlasu Objednávateľa zápisom v Stavebnom denníku nesmú byť použité iné materiály, technológie alebo zmeny, voči dohodnutým podmienkam v tejto zmluve. Zároveň sa Zhotoviteľ zväzuje a zodpovedá za to, že pri realizácii diela nepoužije žiadny materiál, o ktorom je v čase jeho použitia známe, že je zdraviu škodlivý a ktorý by mal po nainštalovaní negatívne účinky na zdravie človeka (napr. azbestové prvky).

7. Zhotoviteľ sa zväzuje dodať predmet diela minimálne v kvalite podľa špecifikácií, ktoré spĺňajú podmienky a požiadavky výzvy a ktoré uviedol vo svojom návrhu v rámci v rámci procesu verejného obstarávania.

8. Zhotoviteľ potvrdzuje, že sa v plnom rozsahu a detailne oboznámil s  rozsahom a povahou diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú na realizáciu diela nevyhnutné. Cena diela odráža všetky podmienky staveniska a situácie i tie, ktoré Zhotoviteľ má odôvodnene predvídať pri vynaložení odbornej starostlivosti.

9. Zhotoviteľ sa zaväzuje vykonať dielo s náležitou odbornou starostlivosťou tak, aby dielo vyhovovalo všetkým príslušným normám a predpisom. Zhotoviteľ vykoná dielo vo vlastnom mene, na svoje náklady a na svoje nebezpečenstvo v zmluvne dohodnutom čase v zmysle požiadaviek Objednávateľa a odovzdá ho Objednávateľovi a Objednávateľ sa zaväzuje riadne a včas vykonané dielo prevziať a zaplatiť dohodnutú cenu.

10.Všetky materiály a výrobky, uvedené vo výkaze výmere, sú špecifikované vzhľadom na požadované platné všeobecne záväzné predpisy. V prípade zámeny v rámci dodávky, musia zmeny zodpovedať parametrom uvedených výrobkov a musia byť odsúhlasené Objednávateľom v Stavebnom denníku. Pri zámene nesmie dôjsť k zmene koncepcie riešenia. Všetky povrchové úpravy, farebné odtiene, a štruktúry použitých materiálov musia byť pred realizáciou odsúhlasené Objednávateľom.

**Článok III.**

**ČAS PLNENIA**

1. Zhotoviteľ je povinný vykonať a odovzdať Objednávateľovi dielo v rozsahu podľa čl. II. tejto Zmluvy v nasledujúcich etapách:
   1. Termín realizácie prípravných a stavebných prác: najneskôr do **3 (troch) dní** od odovzdania

staveniska.

1.2 Termín vykonania a odovzdania celého diela: najneskôr do **5 (päť) týždňov** odo dňa odovzdania staveniska Zhotoviteľovi.

2. V prípade prekážok, spočívajúcich vo vyššej moci, ktoré Zhotoviteľovi bránia v splnení jeho povinnosti uskutočniť predmet Zmluvy pre Objednávateľa v dohodnutej lehote, predlžuje sa lehota na uskutočnenie predmetu zmluvy o dobu trvania týchto prekážok. Rovnako platí, že v prípade prekážok spočívajúcich vo vyššej moci, ktoré Objednávateľovi bránia v splnení jeho povinností podľa tejto zmluvy v dohodnutej lehote, predlžuje sa lehota na splnenie týchto povinností o dobu trvania týchto prekážok. O takýchto prekážkach je účastník tejto zmluvy na ktorého strane vznikli tieto prekážky, povinný druhého účastníka bezodkladne informovať e-mailom. Zároveň je povinný existenciu prekážok, spočívajúcich vo vyššej moci, relevantným spôsobom preukázať (napr. Opatrenie úradu ÚVZ SR pri ohrození zdravia.) Po dobu trvania týchto prekážok, resp. predĺženia lehoty na splnenie, nie je zmluvná strana v omeškaní.

3. Pod vyššou mocou sa rozumejú okolnosti, ktoré nastanú po uzatvorení zmluvy ako výsledok nepredvídateľných a zmluvnými stranami neovplyvniteľných prekážok.

**Článok IV.**

**CENA A PLATOBNÉ PODMIENKY**

1. Zmluvné strany sa dohodli, že cena za zhotovenie diela v rozsahu podľa čl. II. tejto zmluvy je:

Cena bez DPH ..................,- EUR

DPH 20% ..................,- EUR

**Cena spolu s DPH ..................,- EUR**

(Údaje doplní navrhovateľ)

1. Cena uvedená v bode 1. tohto čl. zmluvy je uvedená tiež v návrhu na plnenie kritérií (Tabuľka č. 1 tejto zmluvy), ktorý predložil Zhotoviteľ do obchodnej verejnej súťaže podľa čl. I. zmluvy. Cena je stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cenu za zhotovené dielo uhradí Objednávateľ na základe faktúry – daňového dokladu vystavenej Zhotoviteľom.

1. Objednávateľ uhradí Zhotoviteľovi cenu za zhotovené dielo formou bezhotovostného platobného styku na účet Zhotoviteľa, č. účtu IBAN..................... (doplní navrhovateľ)
2. Zhotoviteľovi vznikne právo na vystavenie faktúry – daňového dokladu dňom dodania diela podľa tejto zmluvy.
3. Dielo sa považuje za dokončené a prevzaté dňom obhliadky a podpísaním Preberacieho protokolu zástupcami obidvoch Zmluvných strán. Tento protokol tvorí prílohu faktúry – daňového dokladu.
4. Splatnosť faktúry – daňového dokladu je 14 dní odo dňa jej doručenia Objednávateľovi. Faktúra bude Objednávateľovi doručená v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa.

1. Zhotoviteľom predložená faktúra – daňový doklad musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa), čísla objednávok a vyšpecifikovaný rozsah fakturovaného diela. Neoddeliteľnou súčasťou faktúry je Preberací protokol, potvrdený zástupcami obidvoch zmluvných strán, prípadne ďalšia dokumentácia viažuca sa k zhotovenému dielu. V  prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy a čísla objednávok, Objednávateľ má právo reklamovať faktúru Zhotoviteľovi v prípade, že faktúra bude obsahovať nedostatky. Zhotoviteľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Objednávateľovi.
2. Objednávateľ je platiteľom dane z pridanej hodnoty (DPH). Zhotoviteľ je/nie je platiteľom dane z pridanej hodnoty (DPH). (upraví navrhovateľ)
3. Ak nedôjde medzi obidvoma stranami k dohode pri odsúhlasení množstva alebo druhu dodaných prác je Zhotoviteľ oprávnený fakturovať len práce, pri ktorých nedošlo k rozporu. Ak bude faktúra Zhotoviteľa obsahovať aj práce, ktoré neboli Objednávateľom odsúhlasené je Objednávateľ oprávnený doručenú faktúru vrátiť Zhotoviteľovi v lehote splatnosti na prepracovanie. V takomto prípade lehota splatnosti faktúry, až do doručenia opravenej faktúry neplynie a Objednávateľ sa nemôže dostať do omeškania s úhradou faktúry Zhotoviteľa.

**Článok V.**

**PODMIENKY ZHOTOVENIA DIELA**

1. Činnosti, práce a úkony spojené so zhotovením diela bude Zhotoviteľ zabezpečovať vlastnými technickými prostriedkami a s využitím kvalifikovaných, technicky spôsobilých pracovníkov.

2. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za zhotovenie diela v celom rozsahu zodpovedá Zhotoviteľ.

3. Zhotoviteľ sa zaväzuje zhotoviť dielo pri dodržaní platných právnych noriem a technologických postupov, všeobecne záväzných technických požiadaviek a podľa platných prevádzkových a bezpečnostných predpisov. Riadi sa pri tom príslušnou legislatívou Slovenskej republiky platnou v období realizácie diela.

1. Objednávateľ sa zaväzuje poskytnúť Zhotoviteľovi súčinnosť pri zhotovení diela.

5. Zhotoviteľ zodpovedá za bezpečnosť prác pri zhotovení diela, zodpovedá tiež za dodržiavanie všeobecne záväzných právnych predpisov týkajúcich sa ochrany života a zdravia pri práci.

6. Zhotoviteľ je povinný písomne oznámiť Objednávateľovi najneskôr 3 (tri) pracovné dni vopred, kedy bude dielo pripravené na odovzdanie. Objednávateľ je potom povinný najneskôr do 2 (dvoch) dní od termínu pripravenosti dielo prevziať. O prevzatí diela bude v Preberacom protokole vykonaný zápis, v ktorom budú uvedené nedostatky a vady ak ich dielo obsahuje a termíny ich odstránenia.

7. Kontaktnou osobou na strane Objednávateľa (zástupca objednávateľa ako „technický dozor“ alebo „stavebný dozor“ ) je: Ing. Ľubomír Fides, e-mail: lubomir.fides@dpmz.sk, MT:0905 511 911, t.č. + 421 41/5660 114.

Zástupca Objednávateľa je pre účely tejto zmluvy poverený riešením technických problémov, kontrolou vykonaných prác a predbežným prerokovaním zmien a doplnkov diela.

Ak nie je v zmluve uvedené inak, zástupca Objednávateľa je oprávnený vykonávať rozhodnutia,

týkajúce sa:

* pozastavenia alebo odloženia vykonávania stavebných prác alebo ich častí,
* odstránenie alebo náhrady materiálov a prác, ktoré nie sú v súlade s podmienkami zmluvy,
* odsúhlasenia zmien v Stavebnom denníku oproti pôvodne dohodnutým podmienkam za podmienky dodržania rovnakej kvalitatívnej úrovne a zachovania, resp. zníženia ceny,
* vylúčenia pracovníkov dodávateľa zo staveniska, ktorí hrubým spôsobom porušia právne predpisy a ustanovenia BOZP platné pre realizáciu diela.

8. Kontaktnou osobou na strane Zhotoviteľa (zástupca Zhotoviteľa) je: xxxxxx e-mail: xxxxxxxxxxxxx, t.č. (doplní navrhovateľ).

Zástupca Zhotoviteľa bude poverený riadením a koordináciou stavebných prác a iných činností

súvisiacich s realizáciou diela.

9. Zástupcovia pre veci technické obidvoch zmluvných strán („ stavebný alebo technický dozor“ na strane Objednávateľa a zástupca Zhotoviteľa) sú oprávnení konať len vo veciach technických, a nie sú oprávnení dohodnúť zmenu zmluvy. Zmena osôb zastupujúcich zmluvné strany vo veciach technických musí byť vykonaná písomne formou dodatku k tejto ZoD.

**Článok VI.**

**ZÁRUČNÁ DOBA A ZODPOVEDNOSŤ ZA VADY A NEDOSTATKY DIELA**

1. Zhotoviteľ je povinný vypracovať pre účely uplatnenia ustanovení v tomto článku **Manuál pre prevádzku a údržbu diela,** ktorý bude Objednávateľovi odovzdaný pri prevzatí diela.

2. Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez vád a nedostatkov, v súlade s platnou legislatívou Slovenskej republiky a ďalšími súvisiacimi predpismi.

3. Zhotoviteľ zodpovedá za vady a nedostatky zhotoveného diela v z mysle príslušných ustanovení platného Obchodného zákonníka.

4. Reklamáciu vád a nedostatkov odovzdaného diela Objednávateľ uplatní u Zhotoviteľa bezodkladne po ich zistení, a to písomne, v listinnej forme. Vady musia byť popísané a uvedené ako sa prejavujú. Reklamácia sa považuje za vybavenú odstránením vady alebo nedostatku diela prípadne jeho časti riadne a včas, s potvrdením zo strany Objednávateľa o prevzatí opraveného diela alebo jeho časti formou odovzdávajúceho-preberacieho protokolu.

5. Zhotoviteľ bezodkladne odstráni zistené a Objednávateľom písomne nahlásené vady a nedostatky zhotoveného a dodaného diela na svoje náklady, o čom bude vyhotovený písomný záznam v listinnej forme.

6. Zhotoviteľ sa zaväzuje prípadné vady a nedostatky diela odstrániť bez zbytočného odkladu najneskôr však do 7 pracovných dní po uplatnení oprávnenej reklamácie Objednávateľom. Objednávateľ a Zhotoviteľ sa môžu písomne dohodnúť na dlhšej lehote na odstránenie vád a nedostatkov diela.

7. Záručná doba na zhotovené dielo je Zmluvnými stranami dohodnutá v trvaní **60 mesiacov** a začína plynúť odo dňa potvrdenia Preberacieho protokolu, potvrdeného zástupcami obidvoch Zmluvných strán. Záručná doba sa automaticky predlžuje o dobu odstraňovania vady alebo nedostatku diela v záručnej dobe.

**Článok VII.**

**SANKCIE**

1. Za omeškanie s odovzdaním diela má Objednávateľ právo požadovať od Zhotoviteľa zaplatenie zmluvnej pokuty 300 EUR za každý deň omeškania.

2. Za omeškanie s úhradou faktúr zaplatí Objednávateľ Zhotoviteľovi úrok z omeškania vo výške 0,025 % z nezaplatenej čiastky za každý deň omeškania.

3. Za omeškanie s odstránením vád a nedostatkov, ktoré boli reklamované v záručnej dobe, má Objednávateľ právo požadovať od Zhotoviteľa zaplatenie zmluvnej pokuty vo výške 150 EUR za každý deň omeškania.

4. Ak zhotoviteľ nezačne stavebné práce v dohodnutom termíne, uvedenom v čl. III tejto zmluvy, ods. 1, body 1.1. a 1.2, a to z dôvodov, ktoré sú na jeho strane, Objednávateľ je oprávnený požadovať od Zhotoviteľa zmluvnú pokutu vo výške 0,1% z ceny diela s DPH za každý deň omeškania a to od prvého dňa omeškania vrátane. V takomto prípade je Zhotoviteľ povinný zmluvnú pokutu zaplatiť za obdobie až do dňa začatia prác, alebo do momentu zániku zmluvného vzťahu na základe tejto zmluvy. Ak nezačne zhotoviteľ práce na realizácii diela ani po siedmich dňoch po dohodnutom termíne začatia, a to z dôvodov, ktoré sú na jeho strane, bude toto považované z podstatné porušenie zmluvy v dôsledku ktorého je Objednávateľ oprávnený od zmluvy odstúpiť. V takomto prípade má Objednávateľ voči Zhotoviteľovi zároveň právo uplatniť si za porušenie zhotoviteľovej povinnosti začať stavebné práce v dohodnutom termíne zmluvnú pokutu vo výške jednorazovo 10% z ceny diela, vrátane DPH dohodnutej v tejto zmluve, pričom toto právo mu vznikne dňom zániku tejto zmluvy.

1. Termíny, uvedené v tejto zmluve, sú pre Zhotoviteľa záväzné. Ak dôjde v priebehu prác zo strany Zhotoviteľa k oneskoreniu dlhšiemu ako 15 kalendárnych dní, a to z dôvodov, ktoré sú na jeho strane, je Objednávateľ oprávnený od tejto zmluvy odstúpiť a uplatniť si za porušenie zhotoviteľovej povinnosti zmluvnú pokutu vo výške jednorazovo 10% z ceny diela v rátane DPH dohodnutej v tejto zmluve.

**Článok VIII.**

**ODSTÚPENIE OD ZMLUVY**

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka v platnom znení.

2. Právo odstúpenia pri podstatnom porušení tejto zmluvy môže Zmluvná strana uplatniť do 30 dní od času, kedy sa o porušení dozvedela.

3. Zmluvné strany sa dohodli, že za podstatné porušenie zmluvy budú považovať:

1. ak Zhotoviteľ bude preukázateľne realizovať dielo vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a inou dokumentáciou viažucou sa k zhotoveniu diela a ak napriek upozorneniu Objednávateľa vadné plnenie v primeranej lehote neodstránil,
2. ak Zhotoviteľ bude postupovať pri zhotovení diela tak, že to bude nasvedčovať tomu, že zmluvný termín dokončenia diela nebude dodržaný,
3. ak Zhotoviteľ bude v omeškaní s ukončením a odovzdaním diela viac ako 7 dní,
4. ak Objednávateľ bude meškať s úhradou faktúry dlhšie ako 30 dní.

4. Zmluvu možno tiež ukončiť kedykoľvek písomnou dohodou Zmluvných strán alebo písomnou výpoveďou aj bez uvedenia dôvodu. V prípade výpovede je výpovedná lehota 30 dní a začína plynúť prvým dňom nasledujúceho mesiaca po doručení výpovede druhej Zmluvnej strane.

5. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane, pričom Zmluvné strany sú povinné bezodkladne po zániku zmluvy vrátiť si dovtedy poskytnuté plnenia a uhradiť všetky škody, ktoré poškodenej Zmluvnej strane odstúpením od zmluvy vznikli.

1. Od tejto zmluvy je možné písomne odstúpiť iba v prípadoch, ktoré ustanovuje táto zmluva alebo zákon. Ak sa rozhodne niektorá zo Zmluvných strán odstúpiť od tejto zmluvy je povinná svoje rozhodnutie oznámiť druhej strane písomne. Odstúpenie od zmluvy nemá vplyv na povinnosť Zmluvných strán zaplatiť zmluvné pokuty a nahradiť vzniknutú škodu.

**Článok IX.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a prílohy je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom Zmluvných strán.
9. Zmluva sa vyhotovuje vo dvoch obsahovo zhodných rovnopisoch s platnosťou originálu, z ktorých Objednávateľ preberá jedno vyhotovenie a Zhotoviteľ preberá jedno vyhotovenie.

Prílohy k Zmluve o dielo:

Príloha č. 1: Identifikačné údaje navrhovateľa

Tabuľka č. 1 – ocenenie stavebných prác

V ......... dňa ......................2020 V Žiline dňa ........................ 2020

Zhotoviteľ: Objednávateľ:

................................................... ..........................................................

Ing. Ján Barienčík, PhD.

konateľ